R A T I 0. 193 



Quodsi vero Pater coelestis, spiritus humani creator, ea suppeditat 

 tempora , literis colendis apta , quaKa ante saecula duo et dimidiatuni 

 Majoribus nostris erant, et haec nostra sunt, atque si jam iis temporibus 

 liberi homines , cum Patre coelesti operandi cupidi , ea suppeditant literis 

 loca , qualem Majores nostri locum hie , IJniversitate condenda eique templo 

 pro ea aetate amplo et magnifico addendo, Musis dedicaverant , quod vero 

 templum in nostri aevi luxu sordidius, porro vetustate collapsum et ruinae 

 proximum cum longe splendidiore hoc commutarunt Posteri , tantis Majoribus 

 digni : igitur si earn temporum opportunitatem praebet Deus O. M. eaque 

 tarn apte utuntur homines generosi et sapientes , turn , AA ! ea adest spiritus 

 et corporis harmonia , ex qua nescio quid pulcri , boni , Divini enasci 

 possit, generi humano jucundum ac Deo gratum. 



Si enim, favente Deo, haec agunt homines, quod nunc Groningani; si 

 Proceres tarn magnifica Musis dicant templa, quam hoc est, quod frequen- 

 tamus; si cives tanto gaudio tributa pendunt et festos celebrant suis sum- 

 tibus dies, quanto nunc omnium vultus nitere videmus; si doctrinae et 

 artis pretium ad vitam vere beneque vivendam meliorique vitae nos prae- 

 parandos persentire se ostendunt divites pauperes, viri feminae, senes 

 pueruli; si unus apparet omnium animus, sensus unus, studium idem, 

 Academiae suae honorandae et amplificandae : sane , AA ! aut lapides 

 sumus ferrumque , aut sic movemur , Doctores et Discipuli , ut religione 

 sancta nos obstringamus literis in horum civium salutem sancte fervideque 

 semper colendis! 



Tempus me monet, ut redeam eo, unde divertebam, ad Doctores recens 

 creatos publice renunciandos. Nee tamen aberravi. Nam honos, qui haec 

 solennia illustret , his viris destinatus , declarat , quam grato ac pio animo 

 Senatus Academicus novum hoc templum contempletur , ac quo studio et 

 proposito in usum suuni id recipiat. 



Gaudet hoc tempore, quo vivimus, et hoc loco, quo degimus; gaudet 

 hoc novo templo, egregio studiorum doctorum adjumento et incitamento. 

 Ideo nulla non solennia apta excogitavit, gaudium declaratura. Neque 



25 



